<classify> BAMAKO, MALI RAIS wa Mali, Ibrahim Boubacar Keita, jana alikubaliombi la kujiuzulu Waziri Mkuu Soumeylou Boubeye Maiga na Baraza lake zima la Mawaziri,kutokana na maandamano ya umma dhidi ya mauaji yaliyofanyika huko Ogossagou,ambako takribani wachungaji 160 kutoka jamii ya kabila la Fulani walipotezamaisha wiki nne zilizopita. Kwa mujibu wa Shirika la Habari la Al Jazeera, vifo vyawatu hao vinatajwa kufanywa na watu wa jamii ya Dogon wanaoishi kwa kilimo nauwindaji. Mauaji hayo yaliitikisa Mali, ambayo Machi mwaka huuyalifanyika mengine kadhaa, yakiwamo ya wanajeshi 23 walioshambuliwa kwenyekituo chao. Kabla ya uamuzi huo wa kujiuzulu, Bunge la nchi hiyolilijadili uwezekano wa kura ya kutokuwa na imani na serikali kutokana namauaji hayo na pia kushindwa kuwanyanganya silaha na kuwazuia wanamgambo waitikadi kali. Umoja wa Mataifa una zaidi ya wanajeshi 16,000 nchini Mali, vikiwamovikosi kutoka Ufaransa na Ujerumani. Waziri Mkuu mpya anatarajiwa kutangazwa muda mfupi ujaona serikali mpya itaundwa mara baada ya majadiliano ya makundi yote ya kisiasa,kutoka chama tawala na vyama vya upinzani, ilisema taarifa ya Ikulu ya nchihiyo. Bunge la nchi hiyo pia lilipendekeza zoezi lakuwanyanganya silaha makundi yote ya kipiganaji yanayomwaga damu nchini humo. Vyombo vya dola nchini Mali vimewakamata watu watanoambao wanatuhumiwa kuhusika na mauaji ya yaliyofanyika huko Ogossagou. Wachambuzi mbalimbali wameikosoa Serikali ya Mali pamojana vyombo vya dola kushindwa kuzuia machafuko ya mara kwa mara yanayotokeanchini humo. Hali ilivyo hairidhishi kiusalama ndani ya nchi yetu.Maisha ya wananchi wa kawaida yanazidi kuwa mabaya. Bei ya bidhaa muhimuzinazidi kupanda, kama vile maji, umeme, vyakula, mwaka jana bei zilifikiaasilimia 20. Waziri mkuu alichaguliwa mwezi Agosti akiahidi kuleta mabadilikokwa wananchi wa Mali, lakini hali imekuwa tofauti na ahadi, alisema mwandishiwa Al Jazeera, Nicolas Haque. Mapema mwezi huu, maelfu ya wananchi waliandamana nakushiriki kwenye kampeni za kumshinikiza waziri mkuu ajiuzulu. Umoja wa Mataifa umesema zaidi ya wafanyakazi 16,000wamepelekwa nchini Mali, pamoja na askari 12,418 kutoka nchi za Burkina Faso,Senegal, Niger, Togo na Chad, kwa lengo la kusaidia ulinzi nchini humo. Watoto wetu, waume zetu na wazazi wetu wanakufa kwasababu ya uongozi mbaya wa Ibrahim Boubacar Keita na kizazi chake. Hiiinatosha, hatuwezi kuendelea kuongozwa na utawala huu, alisema mjane MariamFomba, ambaye mumewe aliyekuwa askari alifariki dunia wakati wa maandamano.  <topic>: KIMATAIFA 